**Ханталапай ойыны – қазақтың ұлттық құндылығының бірі.**

Халқымыздың тарихи-мәдени мұраларының түрлері сан алуан. Солардың қай-қайсысы да адамға, соның игілігіне қызмет етуге бағытталған. Осындай аса құнды мәдени игіліктердің бірі – ұлт ойындары. Бүгінде ойынды халық педагогикасының құрамды бір бөлігі деп тегін айтпаса керек, адам баласы жасаған жеті кереметтің қатарына сегізінші етіп ойынның аталып жүруі де жайдан-жай емес.

 Осындай бірұлттық ойынымыздың түрі біздің Жылымды негізгі мектебі жанындағы **«Қуаныш»** шағын орталығында тәрбиешілердің А.А.Мейрамова мен Б.Қ.Тұрғынбаеваның ұйымдастыруымен **«Ханталапай»** ойыны өткізілді. Ойын барысында бүлдіршіндер асықты ату, дәлдеп тигізу, әділдік пен ақиқаттылық жайында толығырақ мағлұматтар алып, өз білімдерін шыңдады. Ойын барысында балалар қызығушылық танытып ойынды толығымен ойнап шықты. Ойын соңында жеңіске жеткен балалар марапатталды. Сөйтіп өткізген **«Ханталапай»** ойынын фото суреттерге түсіріп, бейнетаспаға түсіріп аудан көмелінде сырттай **«Ең үздік»** бейне таспа мен фотоколлаж байқауына қатыстық. Байқау қорытындысы бойынша **«Ең үздік»** фотоколлаж жасағаны үшін **«Гран-при»** жүлделі орынды иеленді. Қазіргі таңда облыс көлемінде қаралып жатыр.

Тамыры тереңнен тартылған ұлттық спорт түрлері халық құндылықтарының ажырамас бөлігі. Сондықтан оның өрісін кеңейтіп, дені сау, өресі биік ұрпақ тәрбиелеуде сенімді құралға айналдыра білсек ұтқанымыз. Ата-бабаларымыздың қалдырған осынау мұрасына ісімізбен адалдық танытсақ, әрине, өзімізге пайда. Қазақтың ұлттық ойындары ерлікті, өжеттілікті, батылдылықты, шапшаңдылықты, ептілікті, тапқырлықты, табандылықты, байсалдылықты, т.б. мінез-құлықтың ерекшеліктерімен бірге күш-қуат молдылығын, білек күшін, дененің сомдалып шынығуын қажет етеді. Сонымен бірге бұл ойындар әділдік пен адамгершіліктің жоғарғы қасиеттеріне де негізделген. Санамалай берсеңіз, қазақтың ұлттық ойындарының түрлерінің бала санасы мен денсаулығына берері өте көп.

Сол себептен алдағы уақытта тәрбиешілерге осындай ойындары көбірек өткізіп, осындай ойын түрлері арқылы бүлдіршіндерге рухани тәрбие беріп, саналы ұрпақ тәрбиелесе екен деймін.

**«Жылымды негізгі мектебі» КММ**

**Оқу ісінің меңгерушісі**

**Есжанова Арайлым Махметжановна**